লারিসা ফুটবল ক্লাব অ্যাসোসিয়েশন
লারিসা ফুটবল ক্লাব অ্যাসোসিয়েশন (গ্রিক: Ένωση Ποδοσφαιρικών Σωματείων Λάρισας, ইংরেজি: Larissa Football Clubs Association; এছাড়াও সংক্ষেপে ইপিএসএল নামে পরিচিত) হচ্ছে গ্রিসের লারিসার ফুটবলের নিয়ন্ত্রক সংস্থা। এই সংস্থাটি ১৯৬০ সালে প্রতিষ্ঠিত হয়েছে। এটি এখন পর্যন্ত ফুটবলের সর্বোচ্চ সংস্থা ফিফার সদস্যপদ লাভ করেনি, এর পাশাপাশি প্রতিষ্ঠার বছরেই সংস্থাটি এইচএফএফের সদস্যপদ লাভ করে। এই সংস্থার সদর দপ্তর গ্রিসের লারিসায় অবস্থিত। এই সংস্থাটি এলএফসিএ চ্যাম্পিয়নশিপ এবং এলএফসিএ কাপের মতো প্রতিযোগিতার সকল কার্যক্রম পরিচালনা করে। বর্তমানে লারিসা ফুটবল ক্লাব অ্যাসোসিয়েশনের সভাপতির দায়িত্ব পালন করছেন দিমিত্রিওস বুচলারিওতিস।